MUNA TAYA DAUKACIN MUSULMAI MURNAR ZAGAYOWAR RANAR HAIHUWAR WANDA AKA HAIFA CIKIN DAKIN KA’ABA ALIYU IBN ABI `DALIB(AS)
sabun tawa: 2019/11/13 درباره ما انتشارات Makaloli Hutuna صوتی تصویری Tambayoyi Labarai ارتباط با ما
Labarai MUNA TAYA DAUKACIN MUSULMAI MURNAR ZAGAYOWAR RANAR HAIHUWAR WANDA AKA HAIFA CIKIN DAKIN KA’ABA ALIYU IBN ABI `DALIB(AS)
TUNAWA DA WAFATIN MANZON ALLAH DA DANSA IMAM HASSAN (A.S
Makalar Hubbun Nisa’i fi Hadisun Nabawi ta fito- tare da Alkamalin Assayid Adil-Alawi
Makalar Annaji Bashar Mau’udul Muntazar ta fito tareda Alkalamin Assayid Adi
Allah ya girmama ladanku da namu da tunawa da shahadar Imam Jafar bn Muhammad
Makalar duba li mushatulArba’in tareda Alkalamin Assayid Adil-Alaw
Allah ya girmama ladan ku da na mu bisa musibar rashin Sarkin muminai Ali (as)
labaran sakafa » SAMAHATUS ASSAYID ADIL-ALAWI ZAI CIGABA DA BAHASUL KARIJ
labaran sakafa » MUNA MIKA TA’AZIYA GA DAUKACIN GURGUZUN AL’UMMAR MUSULMI BISA SHAHADAR IMAM ALIYU IBN MUSA ARRIDA (A.S)
munasabobi » TUNAWA DA WAFATIN MANZON ALLAH DA DANSA IMAM HASSAN (A.S
labaran sakafa » SABUWAR SHEKARAR MUSLUNCI 1441 TARE DA DAWOWA KARATU DAGA RANAR ASABAR 14 GA WATAN MUHARRAM
labaran sakafa » BAYANI DANGANE DA MUNASABAR ZAGAYOWAR WATAN MUHARRAM SHEKARA TA 1441 H
labaran sakafa » BAYANI KAN MUNASABAR ZAGAYOWAR WATAN MUHARRAHAM SHEKARA 1441 H KASHI NA (2)
munasabobi » TASHAR KARBALA IRFAN ZASU WATSA LACCOCIN ASHURA NA SAMAHATUS ASSAYID ADIL-ALAWI
labaran sakafa » Allah ya faranta kwanakinku da tunawa da ranar haihuwar Suldanul Nufus Aliyu bn Musa Arrida (as)
labaran sakafa » Makalar Hubbun Nisa’i fi Hadisun Nabawi ta fito- tare da Alkamalin Assayid Adil-Alawi
labaran sakafa » Makalar Annaji Bashar Mau’udul Muntazar ta fito tareda Alkalamin Assayid Adi
munasabobi » Allah ya girmama ladanku da namu da tunawa da shahadar Imam Jafar bn Muhammad
labaran sakafa » Makalar duba li mushatulArba’in tareda Alkalamin Assayid Adil-Alaw
labaran sakafa » Allah ya girmama ladan ku da na mu bisa musibar rashin Sarkin muminai Ali (as)
labaran sakafa » JARIDAR SAUTUL KAZIMAINI MAI FITOWA WATA-WATA ADADI NA 225-226 WANNAN KARAM MA TA KARA FITOWA
labaran sakafa » Sayyid Adil-Alawi ya ziyarci cibiyar harkokin addini a garin Samarra mai tsarki
http://www.alawy.net/upload/3298.jpg
Hakika ingantaccen hadisi ya zo daga bangarori biyu na musulmi shi’a da sunna cewa wilayar sarkin muminai Ali (as) ita ce mikakken siradi, sannan duk wani mumini cikin dukkanin sallolinsa cikin dukkanin fatiha da yake karantawa yana neman Allah ya shiryar da shi tafarki madaidaici tafarkin wadanda akai ni’ima kansu daga annabawa da siddikai da shahidai da salihai
(وَمَنْ يُطِعِ اللّه‏َ وَالرَّسُولَ فَاُوْلَئِكَ مَعَ الَّذِينَ أ نْعَمَ اللّه‏ُ عَلَيْهِمْ مِنَ النَّبِيِّينَ وَالصِّدِّيقِينَ وَالشُّهَدَاءِ وَالصَّالِحِينَ وَحَسُنَ اُوْلَئِكَ رَفِيقاً)
dukkanin wadanda suka yi biyayya ga Allah wadannan suna tare da wadanda Allah ya yi ni’ima gare su daga annabawa da siddikai da shahidai da salihai wadannan sun kyautata zama abokan tafiya.
Siradi yana misaltuwa cikin ibadar Allah lalle ita ibada tana daga cikin
abubuwan da ke gasgata siradi
(وَأنِ اعْبُدُونِي هَذَا صِرَاطٌ مُسْتَقِيمٌ)
Ku bauta mini wannan shi ne hanyata mikakkiya
Kamar yadda ake kiran addinin muslunci da daidaitaccen addini mara karkata
(إنَّنِي هَدَانِي رَبِّي إلَى صِرَاطٍ مُسْتَقِيمٍ دِينا قِيَما مِلَّةَ إبْرَاهِيمَ حَنِيفا)
Lalle ni ubangijna ya shiryar dani tafarki madaidaici addinin `kimanatawa mai akidar Ibrahim mai karkata ga gaskiya
(وَمَنْ يَبْتَغِ غَيْرَ الإسْلامِ دِينا فَلَنْ يُقْبَلَ مِنْهُ)
Duk wanda ya nemi addini koma bayan muslunci har abada ba za a karba daga gare shi ba.
Da siraddi mikakke tafarki madaidaici bawa ke kaiwa zuwa ga arzzikin gida biyu:
«وَأنَّ هَذَا صِرَاطِي مُسْتَقِيما فَاتَّبِعُوهُ».
Wannan shi ne tafrkina madaidaici ku bishi.
Bai buya ba cewa shi siradi ya kasu zuwa kashi biyu: siradin duniya da kuma siradin lahira daya yana bayanin kan daya sannan tsakaninsu akwai lazimci da juna cikin ilimi da aiki.
Ankarbo daga mufaddal ibn umar ya ce: na tamabayi baban Abdullah(as) gameda siradi sai ya ce: shi siradi wata hanya ce zuwa ga sanin Allah girmansa ya daukaka, sannan shi siradin kashi biyu ne, siradin dake duniya da kuma siradin da yake lahira, amma siradin duniya to imami ne wannan siradi wanda shi biyayya gare shi wajibi ce duk wanda ya san shi cikin duniya ya yi koyi da shiriyar shi to zai wuce takan siradin wanda ya kasance shi gada ce ta jahannama a lahira, wanda kuma bai san shi ba a duniya to kafafuwansa zasu zame a kan siradi a lahira su halaka su fada jahannama. Imam sajjad (as) yana bayanin ainahin abin dake gasgata siradi mafi cika madaidaici:
Lalle tsakanin Allah da hujjarsa babu hijabi, mu ne kofofin Allah, mu ne hanyar Allah mikakka mu ne taskar ilimin Allah, mu ne tarjamar wahayin Allah mune rukunan tauhidinsa mu ne ma’ajiyar sirrinsa.
Ankarbo daga abu Hamza Sumali, daga baban Abdullah (as) ya ce na tambayi imam dangane da fadin Allah mai girma da daukaka:
«قَالَ هَذَا صِرَاطٌ عَلَيَّ مُسْتَقِيمٌ(،
Wannan shi ne tafarkina madaidaici.
Sai imam ya ce; wallah shi ne mizan da tafarki madaidaici.
Ankarbo daga baban Abdullah(as) cikin wani hadisi ya ce: sakin muminai Ali(as) ya ce: hakika Allah mai’albarka madaukaki da ya so da ya bayyanawa bayinsa kansa, sai dai cewa ya sanya mu kofofinsa kuma hanyarsa da tafarkinsa da fuskar da ke zuwar masa daga gareta, duk wadanda suka janye daga wilayarmu ko kuma suka fifita wasun mu a kanmu lalle zasu kasance masu karkacewa daga barin siradi.
«وَإنَّكَ لَـتَدْعُوهُمْ إلَى صِرَاطٍ مُسْتَقِيمٍ * وَإنَّ الَّذِينَ لا يُؤْمِنُونَ بِالآخِرَةِ عَنِ الصِّرَاطِ لَـنَاكِبُونَ».
Lalle kai kana kiransu ya zuwa hanya mikakkiya*lalle wadanda basu Imani da lahira sun kasance masu karkata daga hanya.
Duk wanda ya karkace daga hanya mikakka lalle shi yana cikin jahannama yana maia zama cikinta tirr da makwanta. An karbo daga abu basir daga baban Abdullah(as) ya ce: siradinda iblis ke cewa:
(لأقعدنّ لهم الصراط المستقيم)،
Lalle ina zaune musu hanya mikakka.
Imam Ali (as) ne wannan hanya da shaidan ke zaunewa shi sahaidan tun rana ta shida ya yi rantsuwa da girman Allah cewa sai ya batar da dukkanin mutane baki daya face bayin Allah muklisai kadan ne daga bayi muklisai , mutane sun ridda daga wilayar imam(as) jagoran addini zakin Allah bayan wafatin manzon Allah(s.a.w) face wasu tsiraru daga cikinsu, hakika manzon Allah(s.a.w) gameda wilayar Ali(as) ya ce: (na rantse da girman ubangijna lalle shi ne kofar Allah da ba a shiga face sai daga gare shi lalle shi ne hanyar Allah mikakka, lalle shi ne wanda za ai tambaya kan wilayarsa ranar kiyama, ya kara cewa jibrilu(as) ya zo wurina sai ya ce: in maka bushara ya muhammadu da abin dazaka keta a kan siradi? Ya ce sai nace masa eh, sai ya ce: zaka ketare da hasken Allah, shi kuma zai ketare da haskenka, lalle haskenka daga hasken Allah yake, ita kuma al’ummarka za ketare siradi da hasken Allah, sannan shi hasken Ali daga haskenka yake
«وَمَنْ لَمْ يَجْعَلْ اللّه‏ُ لَهُ نُورا فَمَا لَهُ مِنْ نُورٍ».
Duk wanda Allah bai sanya masa haske ba to bai da wani haske.
Ya ce: idan ranar kiyama ta kasance aka shimfida siradi a saman jahannama babu mai ketare shi face wanda yake da passport (shaidar ketarewa) wanda shi wannan shaida ba wani abu bane da ya wuce dai wilayar Ali (as) saboda fadinsa madaukaki:
«وَقِفُوهُمْ إنَّهُمْ مَسْؤُولُونَ»
Ku dagatar dasu lalle su ababen tambaya ne.
Ma’ana kan wilayar Ali(as) ya ce: idan Allah ya tattara mutanen farko da na karshe ranar kiyama aka kuma sanya siradi a kan gadar jahannama babu wanda zai ketare face wanda yake da bara’a da wilayar Ali (as) sannan ya zo a hadisin waki’u abu sa’id yana cewa; ya manzon Allah (s.a.w) menene ma’anar bara’ar Ali (as) sai ya ce: babu sarki sai Allah muhammdu manzon Allah ne Ali kuma waliyin Allah ne.
Cikin wani hadisi mai tsawo yana cewa: lalle ubangiji mai girma da daukaka ya yi rantsuwa da girmansa cewa babu wanda zai ketare siradi face wanda ke tare da bara’arka da wilayarka da wilayar imamai daga `ya`yanka. Haka ankarbo daga gare shi: idan ranar kiyama ta tsaya Ali ibn abi dalib (as) zai zauna a kan Firdausi wanda shi wani dutse ne da ya ke saman aljanna saman ala’arshin ubangijin talikai, daga saman koramu aljanna suke tsagewa su yayyadu cikin lambuna shi kuma yana zaune a kan kujera daga wani haske mai gudana tsakanin gabansa kuma ga tasnim, babu wani mutum da zai ketare siradi face treda shi akwai bara’a da wilayar imam Ali (as) wilayar Alayensa masoyansa za su shiga aljanna makiyansa kuma su shiga wuta.
Ankarbo daga baban Abdullah(as) : ( ya ubangijimu munyi Imani mun bi maulanmu waliyinmu mai shiryar damu mai kiranmu mai kira ga dukkanin al’umma ya zuwa hanyarka mikakka , hujjarka tafarkinka mai kira zuwa gare ka bisa basira shi da wanda ya bishi tsarki ya tabbata ga Allah daga abin dasuke tarayya gare shi da wilayarsa da abin da suke kaucewa ta hanyar rikar wasu mafaka koma bayansa, Allah ka shaida cewa imami shiryayye mai shiryarwa shi ne Ali sarkin muminai(as) wanda ka ambace shi cikin littafinka kace:
«وَإنَّهُ فِي اُمِّ الكِتَابِ لَدَيْنَا لَعَلِيٌّ حَكِيمٌ»
Lalle shi cikin asAlin littafi a wurinmu madaukaki ne mai hikima.
Bana masa tarayya da wani imami bana rikar wani mafaka koma bayansa.
Hakikar siradi hanya madaidaiciya mikakka da sirrinsa shi ne Ali sarkin muminai da `ya`yansa imamai ma’sumai guda goma sha daya, wilayarsu na misalta wilayar annabi cika makin annabawa muhammadu lalle wilayarsu na misalta wilayarsa mafi girma, da wannan wilaya da tajallinta da zahirinta da sha’aninta da yake isar da mutum zuwa ga arziki duniya da lahira. Imam sadik (as) yana cewa: hanya mikakka shi ne sarkin muminai Ali(as).
Sarkin muminai Ali(as) ya ce: ni ne hanya mikakka tsakanin aljanna da wuta. Sarkin muminai Ali (as) ya ce: ni ne mizani.
Amincin Allah ya tabbata ga hanya mikakka mizani marab tawaya har abada abidin, majibancinmu lamarinmu sarkin muminai shugaban wasiyyai Ali ibn abi dalib(as) wanda Allah ya riki alkawAli daga annabawa da salihai kan wilayarsa da wilayar `ya`yansa imamai tsarkaka(as).
Muna taya al’umma musulmi murna zagayowar ranar haihuwarshi cikin ka’aba muna rikon Allah da ya datar da dukkanin musulmi mazansu da mata ya zuwa riko da wilayarsa da shiruyuwa da shiriyarsa da koyi da rayuwarsa wadda daidai take da rayuwar annabi Muhammad musdafa (s.a.w) da zababbun imamai daga `ya`yan Fatima zahara (as) da kur’ani mai Magana hanya madaidaiciya Ali (as).
Dukkanin godiya ta tabbata ga Allah wanda ya sanya mu cikin wadanda suke riko da nauyaya biyu littafinsa da tsatso tsarkaka muhammadu da iyalansa (as)
Karshen kiranmu muna godiya ga Allah ubangiji talika